《斑竹冈》
清代·吴荣光

绿云遥遥对苍梧，湘妃夜啼烟一隅。山鬼环瞰群灵趋，此土无情送沩虞。

此土有情生箖笯，飞珠洒屑斑模糊。点倍万点株万株，哀怨未绝年年苏。

天荒地老泪不枯，夜月照以姮娥孤。楚山楚水空踟蹰，西望春风亦长吁，杜鹃之血来夔巫。

作者简介：（1773—1843）清广东南海人，字荷屋，号伯荣。嘉庆四年进士。授编修，历任御史、福建盐法道。道光间官至湖南巡抚，兼署湖广总督，坐事降调福建布政使。后以年老休致。善书画，精金石。有《筠清馆金石录》、《吾学录》、《历代名人年谱》、《石云山人集》等。